ལན།རྩ་བའི་ངས་དེའི་སྐོར་ཡག་པོ་ཞིག་ཤེས་མ་སོང་།སྤྱིར་བཏང་གྷོའུ་གྷིལ་ནང་ཡིག་སྒྱུར་བྱེད་ཐབས་ལ་འགྲོ་སྟངས་ཁག་གཉིས་ཡོད་པ་ལས་གཅིག་ཚིག་དུམ་ཚིག་དུམ་བསྒྱུར་རྒྱུ་རེད།ཚིག་དུམ་བསྒྱུར་བ་དེ་ཡག་པོ་བྱུང་བ་ཡིན་ན།ཚིག་དུམ་དེ་འདྲ་ཞིག་གང་དུ་སླེབ་པ་ཡིན་ནའང་བསྒྱུར་འཇོག་གི་རེད།དེ་ལས་ཀ་མང་པོ་ཆགས་ཀྱི་རེད་མ་གཏོགས་གློག་ཀླད་ཐོག་ནས་སྟབས་བདེ་བོ་ཞིག་རེད།དཔེར་ན།དབྱིན་ཡིག་ནང་ཁྱེད་རང་བདེ་བོ་ཡིན་པས་ཟེར་བའི་ཚིག་དུམ་ཞིག་བོད་ཡིག་ནང་བསྒྱུར་བཞག་པ་ཡིན་ན།དེ་འདྲའི་ཚིག་ཅིག་གང་དུ་ཡོད་ནའང་གྷོའུ་གྷིལ་ནང་ནས་ཐད་ཀར་བསྒྱུར་ཐུབ་ཀྱི་ཡོད་པ་རེད།དེ་མིན་ཐ་སྙད་རེ་རེ་དང་བརྡ་སྤྲོད་ཀྱི་འགྲོ་སྟངས་ཐོག་ནས་བསྒྲིག་དགོས་བྱུང་ན་དཔེ་མི་སྲིད་པའི་རྙོག་དྲ་ཚ་བོ་རེད།དབྱིན་ཇིའི་ནང་ཚིག་གི་གྲུབ་ཆ་ཟེར་བའི་དབྱེ་སྟངས་ཤིག་འདུག་གཱ།བོད་ཡིག་ནང་དུའང་དང་པོ་དབྱེ་བ་དེ་ངེས་པར་དུ་དགར་ཐུབ་དགོས་པ་རེད།ཐ་སྙད་རང་ཐད་ཀར་བསྒྱུར་རྒྱུ་དེ་ཞེ་དྲགས་དཀའ་ལས་ཁག་པོ་མ་རེད།ཡིན་ནའང་།ཚིག་སྦྱོར་གྱི་འགྲོ་སྟངས་ལྟ་བུ་ཡིན་ན་དབྱིན་ཡིག་ལ་གཙོ་བོ་དབྱེ་བ་ཁག་བརྒྱད་ཡོད་པ་དང་།ང་ཚོའི་ཚིག་མཛོད་ནང་དེར་དབྱེ་བ་༡༡ཡོད།དེ་ཚོ་ཕན་ཚུན་ར་འཕྲོད་དགོས་པ་རེད།